Shanghai World Financial Center

Shanghai World Financial Center () – dangoraižis, stovintis Pudonge, Šanchajuje. Vienas aukščiausių pasaulyje.

Pastato projektuotojai architektų biuras „Kohn Pedersen Fox“, rangovas „China State Construction Engineering Corp“ ir „Shanghai Construction (Group) General Co.“, statybos darbus atliko „Mori Building Company“, inžinerinius sprendimus teikė „Leslie E. Robertson Associates“. Tai įvairios paskirties dangoraižis su biurų patalpomis, viešbučių kambariais, konferencijų salėmis, apžvalgos aikštelėmis ir pirmo aukšto prekybos centrais. Greta stovi Shanghai Tower ir Jin Mao Tower dangoraižiai.

Sumontavus paskutinę plieninę siją, 2007 m. rugsėjo 14 d. pastatas pasiekė galutinį 492 m aukštį. (The video has been removed due to expiry of the copyright). Statybos oficialiai baigtos 2008 m. liepos 17 d.

 Architektūra 
Ryškiausias SWFC dizaino bruožas yra trapecijos formos kiaurymė pastato smailėje. Originaliame dizaine, siekiant sumažinti vėjo apkrovos poveikį pastato konstrukcijai, buvo numatyta 46 m skersmens apskritimo kiaurymė su užuominomis į dangaus, kaip apskritimo, vaizdavimą kinų mitologijoje. Dėl savo žiedinės formos tokia konstrukcija taip pat priminė kinų mėnulio vartus, sutinkamus kinų architektūroje. Tačiau toks pirminis dizaino variantas susilaukė kritikos iš kai kurių vietinių kinų, tarp kurių buvo ir paties Šanchajaus meras  Chen Liangyu, anot kurio toks dizainas laikytas pernelyg panašiu į kylančios saulės vaizdavimą Japonijos vėliavoje. Tada Pedersen pasiūlė angos apačioje nutiesti tiltą, kad ši atrodytų mažiau apskrita.

2005 m. spalio 18 d. „KPF“ biuras „Mori Building“ pateikė alternatyvų projekto dizainą, pakeisdami bokšto viršuje buvusią apskritimo formos ertmę trapecine, kuri, pasak architektų, be to, kad pakeistų prieštaringai vertinamą dizainą, dar ir būtų pigesnė ir lengviau įgyvendinama."Shanghai World Financial Center (facts)". Emporis.com. Nuoroda tikrinta 2012-11-29. Dėl savo formos tiek užsieniečių, tiek kinų pastatas neoficialiai vadinamas „butelių atidarytuvu“."The World's Largest Bottle Opener: Beautiful". Shanghai Daily. Nuoroda tikrinta 2012-11-29. Bokšto suvenyrų parduotuvėje prekiaujama metalinėmis pastato replikomis, kurios atstoja tikrus butelių atidarytuvus.

 Galerija 

 Išnašos 

Kategorija:Kinijos dangoraižiai
Kategorija:Šanchajus